આપણે વૈચારિક અધોગતિની એવી ઊંડી ખાઈમાં પડ્યા છીએ કે આપણે નદી અને ગાયને માતા કહી, પર્વતોને પવિત્ર કહ્યા, વનને દેવ કહ્યા હતા તે તમામ સ્થાનકોની આજે બૂરી વલે કરી રહ્યા છીએ. ગાયો શેરીઓમાં રખડે છે, નદીઓમાં ઉદ્યોગોના ઝેરી કચરા ઠલવાઈ રહ્યા છે, મોટાભાગના પર્વતો ઉપર દેવ-દેવીનાં મંદિરો અને દેવદર્શને જતા શ્રદ્ધાળુઓએ પર્વતોને કચરાનાં ઘર બનાવી દીધા. સ્વચ્છતા મિશન શું માત્ર શહેરોની શેરીઓ અને ડામરની સડકો સાફ કરવા પૂરતું જ છે?